เป็นผืนเดงที่บริเวณส่วนปลาย แฟนเคยเป็นเชื้อราในช่องคลอด หลังมี พสพ. มีอาการเกิดผื่นขึ้นที่ปลายองคชาต เกิดจากสาเหตุอะไรครับ 
สวัสดีค่ะ อาการมีผื่นแดง ที่บริเวณปลายอวัยวะเพศชาย อาจเกิดจาก1. ปลายองคชาตอักเสบ (balanitis) โดยอาจเกิดจากการติดเชื้อราหรือเชื้อแบคทีเรียก็ได้ อาการคือผิวหนังที่บริเวณปลายองคชาตจะบวมแดง หรืออาจมีผื่นแดง หากเกิดจากการติดเชื้อรา มักมีอาการคัน เจ็บแสบ หากเป็นเชื้อแบคทีเรีย มักมีอาการเจ็บปวดร่วมด้วย สาเหตุมักเกิดจากการดูแลความสะอาดไม่เหมาะสม จึงทำให้เชื้อแบคทีเรียหรือราสะสมบริเวณหนังหุ้มปลายมากเกินไป รวมถึงการที่ฝ่ายหญิงมีการติดเชื้อราในช่องคลอดอยู่ ก็อาจเป็นสาเหตุได้ค่ะ2. การติดโรคติดต่อทางเพศสัมพันธ์ เช่น หนองในแท้ หนองในเทียม เป็นต้น แต่มักมีน้ำเหลืองหรือหนองไหลจากอวัยวะเพศร่วมด้วย3. ผื่นแพ้หรือระคายเคืองจากสารเคมีต่างๆ เช่น แป้ง โลชั่น น้ำหอม สบู่ น้ำยาล้างอวัยวะเพศ รวมถึงถุงยางอนามัย เป็นต้น4. การโดนแมลงสัตว์กัดต่อย แต่มักมีอาการเจ็บ แสบ คันร่วมในเบื้องต้น ควรงดการมีเพศสัมพันธ์ไปก่อน หลีกเลี่ยงการใช้สิ่งต่างๆ กับอวัยวะเพศ เช่น การทาแป้ง สเปรย์น้ำหอม โลชั่นต่างๆ เป็นต้น เวลาอาบน้ำทุกครั้ง ควรถลกหนังหุ้มปลาย และล้างทำความสะอาด โดยอาจใช้นิ้วถูเบาๆ แต่ไม่ควรใช้สบู่ที่มีความรุนแรงฟอก นอกจากนี้ทุกครั้งที่ปัสสาวะ ควรถลกหนังหุ้มปลาย เพื่อป้องกันปัสสาวะตกค้างหมักหมมด้วย และก่อนใช้มือจับอวัยวะเพศ ควรล้างมือให้สะอาดก่อนด้วย แต่หากอาการไม่ดีขึ้น แนะนำควรไปพบแพทย์เพื่อรักษาค่ะ